Orel  
Tomaso Albinoni „Adagio“

**Aastapäevakõne**

Tallinna Reaalkooli 11A klassi õpilane Uku Kert Paidra

Orel

Léon Boellmann „Palve“

**Lahkunute mälestamine**Toomkoguduse õpetaja ja Tallinna abipraost Arho Tuhkru

Koor  
Veljo Tormis/ Lydia Koidula "Meil aiaäärne tänavas",  
tsüklist Nostalgia  
Veljo Tormis/ Martin Körber "Vaikne kena kohakene", tsüklist Nostalgia  
Cyrillus Kreek "Mu süda, ärka üles"  
Cyrillus Kreek "Ma tulen taevast ülevalt"  
Pärt Uusberg/ Ernst Enno "Kodu imelisem töö"  
Cyrillus Kreek "Kui suur on meie vaesus"

**Tallinna Linnavalitsuse sõnavõtt**Kesklinna vanem Taavi Pukk

**Meie Isa Palve ja rahusoov**   
Toomkoguduse õpetaja ja Tallinna abipraost Arho Tuhkru

Järelmänguks orel koosviibijate lahkumise ajaks  
Peeter Süda „Ave Maria“

\*\*\*

**Esinevad:**

Segakoor HUIK!   
dirigent Ayaka Ueda

Orelil Tiit Kiik

\*\*\*

**Kell 19:15 hakkavad lööma   
Tallinna kirikute leinakellad.**

**Harju tänava veeres süüdatakse mälestusküünlad.**

Eesti Muinsuskaitse Selts.

**Möödub 73 aastat**

**Nõukogude lennuväe rünnakutest Eesti linnadele.**


**1944 - 2017**

Narva linna peaaegu täieliku purustamise järel 6. märtsil oli suurim Tallinna barbaarne pommitamine 9. märtsi õhtul ja sellele järgneval ööl. Kahes laines, kell 19.15–1 ja 3–6 kohale lennanud punalendurid heitsid Tallinnale umbes 1725 lõhke- ja 1300 süütepommi.

Rünnaku peamiseks sihiks olid rahulike elanike elurajoonid, mitte vähesed Tallinnas asunud sõjalise otstarbega rajatised. Rängalt sai kannatada üks hansaperioodi pärlitest - Tallinna vanalinn Harju tänava ümbruses. Maha põles ka eestluse sümboliks olnud Estonia teatrimaja, kus just enne pommirünnakut oli alanud etendus. Süttis Niguliste kirik, Linnaarhiivi hoone Rüütli tänaval ja vaekoda Raekoja platsil. Kahes rünnakulaines hävis kokku 1549 hoonet ja 3350 sai kahjustada. Tollasest elamispinnast moodustas see ligi   
30 %. Ligi 20 000 elanikku jäi ilma oma kodudest. Rünnaku tagajärjel hukkus 554 Eesti kodanikku, 50 saksa sõdurit ja 121 sõjavangi.

1989. aastal alustas Eesti Muinsuskaitse Selts 1944. aasta 9. märtsi pommitamise ohvrite mälestamist hingepalvega nende kesksel matmispaigal Siselinna kalmistul, mälestusteenistusega Niguliste kirikus ning küünalde süütamisega Harju tänava haljasalal Niguliste kiriku ümbruses.

Vähem teatakse Eestis, et ka meie naabreid soomlasi tabasid samasugused rünnakud ja et peale Eesti linnade pommitas Nõukogude lennuvägi ka Helsingit ja teisi Soome linnu.



**MÄLESTUSTEENISTUS**

**1944. aasta pommirünnakute  
ohvrite mälestuseks**

**Niguliste kirik**

**9. märts 2017**

**kell 18 - 19**